Калус
Калус је маса паренхимског ткива која се налази уз рану насталу при механичким повредама било ког дела биљке. Образована маса се може видети у виду жуте и беле боје.

Калус може постати од било којих живих ћелија, а најбрже се формира од камбијума или фелогена. Ћелије око ране повећавају своје димензије, долази до њихове хипертрофије. Ове крупне ћелије почињу енергично да се деле, дајући масу неправилних недиференцираних ћелија – то је појава хиперплазије. Најинтензивније се стварају калуси стабла и корена. Ћелије калуса су слабо диференциране, са мало вакуола и крупним једрима, а имају обично само примарне, нешто дебље зидове.

Стварање калуса води ка зарашћивању рана и спречавању сушења унутрашњих ткива и продирању патогених организама. Он се формира и приликом калемљења и доводи до срастања епибионта (племке) и хипобионта (подлоге). Овај процес је под утицајем посебних хормона које могу стварати повређене ћелије и околне ћелије. Од калуса – диференцирањем ће се створити кожна, спроводна и друга ткива, иако њихов облик није исти као што је у нормалном случају. Под извесним условима трауматични меристеми могу давати апикалне меристеме, односно нове изданке и коренове.

Литература 
 Др. Момчило Којић, Ботаника, Научна књига, Београд, 1984.

Спољашње везе 
 БиоНет школа
 Пољопривредни саветник

Биљна ткива
Калус је маса паренхимског ткива која се налази уз рану насталу при механичким повредама било ког дела биљке . Образована маса се може видети у виду жуте и беле боје . Калус може постати од било којих живих ћелија , а најбрже се формира од камбијума или фелогена . Ћелије око ране повећавају своје димензије , долази до њихове хипертрофије . Ове крупне ћелије почињу енергично да се деле , дајући масу неправилних недиференцираних ћелија – то је појава хиперплазије . Најинтензивније се стварају калуси стабла и корена . Ћелије калуса су слабо диференциране , са мало вакуола и крупним једрима , а имају обично само примарне , нешто дебље зидове . Стварање калуса води ка зарашћивању рана и спречавању сушења унутрашњих ткива и продирању патогених организама . Он се формира и приликом калемљења и доводи до срастања епибионта ( племке ) и хипобионта ( подлоге ) . Овај процес је под утицајем посебних хормона које могу стварати повређене ћелије и околне ћелије . Од калуса – диференцирањем ће се створити кожна , спроводна и друга ткива , иако њихов облик није исти као што је у нормалном случају . Под извесним условима трауматични меристеми могу давати апикалне меристеме , односно нове изданке и коренове . Литература Др . Момчило Којић , Ботаника , Научна књига , Београд , Спољашње везе БиоНет школа Пољопривредни саветник Биљна ткива